text:
Campaña electoral ta siguiendo su curso y ya pueblo por a tuma nota caba, cu tin politiconan y nan partido, ta haciendo tur loke cu nan por, pa trata di gana simpatia y sosten di votadornan.
Parlamentario Jeffrey Kelly di fraccion di AVP ta cuestiona e intencion di e lider di MEP y su coleganan populista di partido MEP, riba nan insistencia pa bay mishi cu e fondo di pensioen si acaso MEP logra yega na poder.
GRITONAN POPULISTA Y HIPOCRITA
“Nos ta kere cu e tipo di expresion aki, caminda lider di MEP ta papia di reduci e edad di pensioen den futuro, ta muestra di un sentimento di desesperacion pa logra convence pueblo, cu e MEP cu a goberna nos pais for di 2001 te cu 2009, ya no ta existi.
Sinembargo t’e propio lider di MEP awendia, Evelyn Wever Croes, como experto den asunto di impuesto, a sugeri na Gobierno di MEP e tempo ey, cu e unico solucion pa salba futuro existencia di e fondo di pensioen, ta di aumenta e edad di pensioen te cu 65 aña, loke a wordo rechasa pa Gobierno di su partido geel.
Aworaki pueblo por tuma nota di un lider politico cu tin cu bay segun interes di su partido ta pidi p’e bay, no e interes general di su pueblo, ya cu e solucion cu Evelyn a sugeri den pasado pa salba e fondo di pensioen, awor ya no tin e balor politico pa su persona, sigur despues cu Gabinete Mike Eman si a uza su formula y tambe conseho di expertonan di SVB, pa salba e fondo di pensioen cu tabata na rand di bancarota.
Ora c’un lider politico di un partido cu a wordo manda cas na 2009 pa mal maneho di e.o. e fondo di pensioen, cu su Gobierno nunca a duna pensionadonan algo riba nan pensioen, awor ta pretende di bin mishi cu un fondo cu a wordo consolida na 2014, ta momento pa realmente pueblo pensa riba #tenehopiMIEDO!
Segun Jeffrey Kelly, na Hulandes tin un dicho hopi conoci cu ta bisa: “Als de vos de passie preekt, boer pas op je ganzen,” y den e caso aki cu e vision di MEP su lider y su otro coleganan di partido pa bay mishi cu e fondo di pensioen den futuro, ta un alarma grandi pa futuro existencia di nos fondo di pensioen.
PROMESANAN IRESPONSABEL
Loke ta mas peligroso den e vision nobo aki di tanto Evelyn Wever Croes como su partido MEP, t’e hecho cu mientras nan ta hunga wega populista cu e fondo di pensioen, ningun caminda ta papia con nan ta bay financia e vision aki pa cu e fondo di pensioen den futuro.
Tipico di MEP, nunca nan no ta splica CON nan lo haci loke nan ta priminti.
Mas ainda despues cu Director di SVB, ing. Edwin Jacobs durante un presentacion den Parlamento, ta duna informacion detaya di e rumbo cu e fondo di pensioen lo bay den futuro segun e vision di MEP.
Dentro di algun aña e fondo di pensioen lo ta bancarota y pensionadonan lo mira nan pensioen mensual baha cu 30% te ora cu e fondo di pensioen no por paga esaki mas na pueblo.
Aki pueblo por ripara cu partido MEP y su lider ta dispuesto na sacrifica futuro di e fondo di pensioen, basta e trata di gana simpatia den pueblo pa su partido, cu ya ta bon conoci p’e mal maneho di e fondo di pensioen aki cu nan a hiba den pasado,” Parlamentario Jeffrey Kelly ta declara.


c: text/html

text:
Aha esaki ta un simpel lo bo pensa, libertat di hamber i set….Di mes e prinsipio básiko ta simpel. Sòru pa tin sufisiente awa i kuminda. Un bestia no ta intenshoná pa sinti hamber i semper mester tin akseso na awa limpi i fresku pa e bebe. Un bestia no ta intenshoná pa ta kana buska kuminda riba kaya. Un bestia no ta intenshoná pa ta asina flaku ku kasi e ta dal abou di miseria. Asina simpel pero tòg e kos aki ta sosodé den hopi kaso.
Lokual ku ta hasi e kos aki kompliká ta ku kada un sorto di bestia tin nesesidat di sierto kuminda spesífiko. Komo e doño ta di suma importansia pa bo a informá bo mes den esaki. Pa bo ta dun’é aparte di sufisiente kuminda e kuminda adekuá tambe. Kuminda ku ta kumpli ku tur norma di alimentashon ku e bestia tin nesesidat di dje. Desbentaha ta ku tin masha hopi tipo i sorto i marka di kuminda. Sierto barata i otro asina karu ku apénas bo por paga pa nan. No ta asina ku karu semper ta e mihó, òf un marka di kuminda ku bo ta mira na televishon ta esun adekuá. Marka den mi bista no ta tantu importante. Importante ta e balansa adekuá. Tin hopi kachó ku por ehèmpel ta haña solamente aros pa kome, tin ora ku un tiki kuminda di kachó di bleki aden, pero hopi bia esaki no ta ni e kaso. Tin hopi kachó ku ta haña solamente sobrá di kuminda kayente pa nan kome. Tristu ta ku esaki no ta sufisiente ku tin komo konsekuensia ku aparte ku nan no ta haña sufisiente kuminda, nan no ta haña sufisiente nutrishon pa nan por ta salú.
E kurpa di un bestia ta funshoná meskos ku esun di nos. Si nos no haña sufisiente nutrishon i esnan adekuá, nos ta bira malu. Nos ta bira suseptibel pa malesa i nos sistema imunológiko ta baha. Si nos kome salú i nos haña sufisiente nutrishon nos kurpa ta salú, nos ta sinti nos mihó i mas fet i nos ta ménos suseptibel pa malesa ku ta keda okashoná pa vírus i otro malesa.
Sea kritiko di lokual ku bo ta duna bo bestia, sòru pa bo ta sufisiente informá di e nesesidatnan di bo bestia.
Algun ehèmpel simpel.
Un lora no tin sufisiente nutrishon ku solamente e simianan brua ku bo ta kumpra na kualkier petshop, mas ainda, si bo dun’é esaki so e ta bira malu. E por haña daño sustansial na su igra i nir. E ta muchu vèt i e ta muchu meskos tur dia, ni maske e ta mustra pa bista masha varia i dushi. Un tipo di kuminda spesial “pellet” pa lora tin hopi bia mas nutrishon balansa solamente si e no ta kontené muchu agregashon di entre otro suku i koló artifisial. Tambe nan tin e nesesidat di fruta i berdura fresku. I bo ta hasi nan masha felis si bo skonde nan kuminda pa asina nan por ekspresá nan mes di un manera natural manera nan a kustumá di hasi esaki den naturalesa. Riba Internet tin diferente buki di kushina ku algun reseta tremendo spesial pa e tipo di bestianan aki. Tambe bo por haña informashon aki riba di e diferente “korrels/pellets” ku tin na benta. Pa bo por krea un bon dieta pa bo lora ta algu ku ta eksihí hopi mas atenshon ku na promé instante bo ta kere.
Un pushi no tin sufisiente nutrishon na e ratonnan ku e ta mata i mester di kuminda pa pushi i kuminda fresku (di bleki) pa e kome. Bo tin miedu ku bo pushi ta stòp di kohe raton? Esaki no tin mag di ta un motibu pa laga bo pushi ta sufri hamber. Un trampa pa raton i tene bo besindario limpi ta duna mihó efekto ku un pushi.
Un kabritu, kabai òf baka no tin sufisiente nutrishon na e lokual e ta topa den su kaminda so. Kòrsou ta un isla seku i no tin sufisiente kuminda pa asina por mantené un peso salú. Mester duna nan kuminda adishonal.
Bo mes por kushina pa bo kachónan, pero bou di e kondishon ku bo ta tene kuenta ku e nutrientenan ku nan mester haña. Pa ta honesto, no ta fásil pa bo kushina kuminda salú pa un kachó i ta relativamente karu i bo mester ta bon informá pa bo hasi e kos aki. Tin hopi manera, manera menshoná anteriormente, pa duna bo kachónan kuminda. Esun ta opta pa traha un menú e mes pa su kachónan ku karni i berdura fresku, esaki nos ta yama BARF òf KVV. Tin otro ku ta preferá di kumpra kuminda kla prepará kaba. Atrobe mi ke pone bon kla, mi no tin un preferensia kua tipo di kuminda bo skohe. Bo tin ku skohe lokual ku ta pas serka bo, basta bo tene kuenta ku e nesesidat di bo kachó i pa e haña e nutrientenan nesesario. Serka un mayoria di bestia ta konta ku nan sushi ta duna indikashon ku e kuminda ku nan ta kome ta adekuá i ta duna un bon salú. Sí bo kachó su sushi ta “fluffy” i ta trata di hopi sushi, e ta indikativo pa e kantidat di nutriente ku su kurpa no a apsorbé bon. Esei ta indikashon ku e kuminda ta konsistí mas di kosnan pa yena (maishi por ehèmpel) ku nutriente. Aki tambe ta trata di informá bo mes promé, no bai tras di e papiamentu bunita djis pa bende òf tras di e pakinan bunita i invertí di un manera adekuá pa salú di bo kachó.
©Rescueracao, credits translation Denice Bezemer

robotstxt: allowed

filter: keep


text:
Kico ta aumenta e probabilidad cu un mucha ta experiencia lectura como algo positivo? Esaki ta depende di varios factor.
Stichting Lezen (https://www.lezen.nl/succesfactoren-leesbevordering) ta distingui, a base di estudio cientifico, ocho factor di exito pa promocion di lectura y di educacion di literatura.
Cuater di e factornan di influencia tin conexion cu e espacio cu ta lesa e buki. (Leesomgeving).
Segun Lacle, tres di e factornan aki ta referi na e manera cu e docente ta stimula lesamento, pues e enfoke didactico.
E factor di exito cu ta contribui na obtene experiencianan positivo di lectura, crea un actitud positivo, y posteriormente fomenta habitonan di lectura y abilidadnan di lectura tin conexion cu e differentiatie di e diferente nivel di dificultad di e bukinan ofreci na e alumno.
E 8 PUNTONAN DI EXITO TA:
- E variacion di buki cu ta ofrece na e mucha (boekenaanbod);
- Asistencia profesional (un cuerpo di docente, bibliotecario, ayudante pedagogico);
- E ayudo y sosten di e mayornan y amistad;
- Tempo y atencion di lesa: buscando un luga trankilo y un momento trankilo pa esaki;
- Voorlezen, tanto den klas como na cas;
- Vrijlezen;
- Combersa, medita y elabora riba e buki;
- Differentiatie.
BOEKENAANBOD
E lectura ta ascende segun e estudiante ta conta cu un un variedad di materialnan di lectura na su disposicion. E presencia di bukinan den un hogar, y tambe na scol y e facilidad di por rekeri na un Biblioteca, ta conduci na aumenta e conocemento di bukinan y di e oportunidad pa fomenta e lesamento cerca e hoben. Ta importante conecta e buki cu bida y e nivel di lectura cu e mucha ta domina, Michella Steenvoorde-Lacle a duna di conoce.


text:
Pa 6.30 pm diaranson atardi informacion a drenta via Centrale Post cu na un cas na Savaneta nan ta sinti falta di un turista cu a bay landa.
Mesora a bati alarma y Polis Maritimo a subi lama. Un rato después ta bin encontra e curpa sin bida di Hendrik van Breukelen, naci na Hulanda dia 24 september 1930 (87 aña).
Pa 8.50 pm dokter Texier a constata morto. Mirando cu e no tin famia na Aruba y su so a bin cu vakantie Aruba, Departamento di Prensa di Polis a duna tempo na su conocirnan pa por a pone e famia na altura.


text:
Segun Otmar Oduber
Basa rib’e raport di Unesco, nos porcentahe di muchanan cu ta atende scol ta halto.
Sin embargo, e cantidad di “drop-outs” ta alarmante. P. e., 10% di adolescentenan no ta caba scol secundario.
Fuera di esaki, a base di un encuesta cu organisadornan di e debate pa Millennials a haci, ta indica cu personanan ta di opinion cu e nivel di educacion a cay atras y cu posibilidadnan pa haya trabou despues di caba scol ta limita, algo cu POR tambe a constata den combersacion cu diferente hoben.
Durante di e debate di Millennials cu a tuma luga diahuebs den Cas di Cultura, lidernan mester a contesta si nan lo subi of baha e presupuesto anual di educacion y riba kico specifico lo desea di inverti, p. e. riba calidad di docente, tecnologia na scol, infrastructura, of algo otro.
Tambe mester a menciona con lo yega na e financiamento p’e accionnan aki?
Pa partido Puebo Orguyoso y Respeta e ta importante pa nos sistema di enseñansa completo bira uno cu ta inclusivo di berdad.
“Hopi biaha nos ta segrega nos hobennan y limita nan oportunidadnan y ta stigmatisa e muchanan na scol cual ta pone nan perde cierto oportunidadnan den bida.
Locual cu ta responsabel segun nos presupuesto ta locual cu nos mester por pone disponibel pa enseñansa y asina percura pa bienestar di e pais y e futuro di e proximo generacion”, Oduber ta splica.
“POR ta para pa “quality assurance program” unda cu scolnan a base di indicadornan ta midi nan mes y controla nan mes pa tur scol akinan na Aruba tin e mesun calidad di enseñansa pa tur hoben cu ta participa. Percura pa tin un “quality inspeccion” program caminda cu bo ta pone departamentonan di inspeccion hunto cu e scolnan pa por controla y vigila e calidad di enseñansa cu ta wordo spera di inspeccion”, lider di POR ta mustra.
“Tambe lo percura pa un tipo di leerlingvolgsysteem caminda cu mayornan, docentenan y maneho, tur na un forma digital ta conecta cu otro pa por sigui e proceso di e hobennan.
Pa loke ta e problema di “drop-outs”, mester atende prome cu e yega asina leu.
Por haci esaki si brinda e opcion pa tin “summer schools” y “rebound schools”, caminda e maestro ta haya e oportunidad di saca e mucha for di e klas y duna e mucha e atencion pa despues bin cu ne bek, sin cu e ta bay a costo di otro hobennan cu ta studiando den e mesun klas ey”, sr. Oduber ta splica.
‘Pa loke ta e maestronan tambe POR lo percura pa duna atencion n’e situacion actual mester percura pa inverti den nos maestronan/docentenan. Percura pa nan wordo recompensa segun nan prestacion y elimina e situcion cu maestronan ta keda stagna y frustra den un funcion sin aumento di salario.
Tambe ta hopi importante pa na scolnan basico tin docentenan dedica na cierto vaknan (p. e. Hulandes, Rekenen) ta esun cu ta duna e les. Mescos ta conta pa Gymnastiek cu mester wordo duna na scolnan basico dor di personanan cu ta gradua den e materia aki.
Finalmente e cambionan aki lo ta na beneficio di e propio hoben”, sr. Oduber a termina bisando.


text:
SANA’A, Yemen- Por lo menos cinco migrante Africano a muri y 50 otro ta despareci. Esaki despues cu nan a wordo tira na lama diahuebs, door di traficantenan di persona cerca di e costanan di Yemen. E tragedia aki ta e di dos tragedia similar den 24 ora, segun e Organisacion Internacional pa Migracion (OIM) a anuncia.
Segun OIM, e traficanteann a benta un total di 180 persona procedente di Somalia y Etiopia for di nan embarcacion.
Diaranson deliberadamente nan a tira 120 migrante for di e mesun region cerca di e costanan di e provincia di Chabua (zuid di Yeme). Ta ser calcula cu e cantidad di victimanan ta mas o menos 50 hende, aunke a logra recupera solamente 29 cadaver.
OIM a seƱala cu nan ta traha activamente cu e Comite d Internacional di Crus Cora (CICR) pa dera e mortonan y atende cu e sobrevivientenan.
Migrantenan procedente di Africa ta sigui yega Yemen, un pais pober y destrui door di guerra, cu speransa di yega e paisnan di Golfo, segun OIM.
Fuente: https://www.afp.com/es/noticias


text:
Cuerpo Policial Aruba recientemente a despedi di algun miembro cu a baha cu pensioen y a celebra esaki na grandi, pasobra hopi di nan tin un trayecto largo den e Cuerpo di Polis. Altocomisario mr. Adolfo “Dolfi” Richardson a expresa cu nan a tuma tempo pa despedi di e Polisnan y a haci esaki na un manera digno.
A tene e celebracion hunto cu e familiarnan di e pensionadonan. E mainta tabata ameno, a conta hopi joke pero tambe a conta hopi experiencia di e Polisnan aki.
Altocomisario Richardson a aprecia cu a haci esaki. Tambe e ta duna un empuhe na esunnan cu a bay, pa asina nan sa cu semper nan lo sigui pertenece n’e famia di Polis.
“Esey ta algo cu nos kier conscientisa nos miembronan di esaki”, Altocomisario Richardson a duna di conoce. Semper un ex empleado di Cuerpo Policial por conta cu e apoyo di nan na cualkier momento.
E trabou di Naldi Tromp a inicia 40 aña pasa den Cuerpo Policial unda cu el a sa di crece.
Naldi Tromp ta un Polis ehemplar y a demostra esaki den su añanan di servicio.
Cuerpo Policial a reconoce cu un plakkaat y un regalo mas. Naldi Tromp a celebra den compania di su famia y coleganan. El a probecha di mustra su coleganan algun potret di tempo cu el a cuminsa cu ta recuerdonan valioso cu e tin. Naldi Tromp a gradici su famia cu semper a sostene y su coleganan.
Ricardo Muller a cumpli 40 aña den servicio di Cuerpo Policial, e tabata masha contento cu e celebracion. El a gradici Dios pa tur e añanan cu e tabata den Cuerpo Policial, pero tambe hopi otro persona cu no t’ey mas den KPA. E ta gradicido p’e cooperacion cu semper el a ricibi na diferente momento. A pasa momentonan di alegria, pero tambe momentonan di stress.
Luis Tromp tin mas di 40 aña den Cuerpo Policial y el a gradici pe tempo cu e tin desde comienso te cu awo, tambe Korpschef pa a kere den su persona. Den e trabou aki el a conoce hopi hende y a traha cu hopi di nan. El a expresa cu Polisnan no por logra sin nan famia y cu stress ta forma parti di e trabou.
Edna Zievinger a gradici su sobrinonan pasobra ta danki na nan e por a yega asina leu. E tin KPA na pecho. El a splica cu pa bira Polis mester tin e trabou na curason pa por atende cu pueblo. Esun cu ta traha como Polis ta e cara di Cuerpo Policial.
Sinclair Thiel no a traha hopi tempo den Cuerpo Policial, pero e tin hopi experiencia y a aporta hopi den administracion. No tur ora e trabou ta facil, pero e team cu e tabata traha cu ne a percura cu e coleganan tabata haya nan overtime.
“Danki na tur hende y mi ta desea boso tur cos bon. Coleganan sigui cu e bon trabou y ex coleganan disfruta di e pension”, el a expresa.
Rudolf Thijsen ta un persona cu nunca ta para keto tanto na cas como trabou. El a pasa den diferente trayecto den diferente departamento. Esaki a pone cu su mente ta mas amplio y esaki a dun’e mas experiencia den bida. Sin e sosten di famia, e trabou ta bira hopi mas dificil.


text:
Tur momento den bida ta un momento di escogencia. Mi ta corda cu na un momento cu mi mester a tuma un decision determinante, un amigo a bisa mi algo cu semper a keda graba den mi mente.
Esta: ‘Corda cu tur loke un otro hende hasi bo, ta abo mes ta permiti pa sosode’. Pasobra como un ser humano bo tin e libertad pa scoge con pa reaciona riba cualkier asunto. Si un hende bisa bo un palabra pisa bo por scoge pa rabia of pa keda den bo propio balor sin sinti ningun ofensa. Y aki a cuminsa un proceso largo pa los mi mes di situacionnan indesea den mi bida.
Esaki ta momentonan cu nos tur ta haja nos mes aden den bida. Y nos tin cu scoge. Hopi biaha nos ta scoge sin pensa profundo riba e cosnan di balor di berdad. Kico e consecuencia di loke mi ta scoge ta pa mi mes, pa mi famia y mi pais? Kico e consecuancia lo ta aki 5, 10 of 20 anja? Bay paden un rato y reflecciona riba kico ta bo norma y balornan. Y laga esakinan ta e guia den loke bo ta scoge cada momento.
Bo por cambia bo mes dor di ta mas critico y observativo cu bo mes. Tambe pa decisionnan cu ta regarda bo famia y henter un comunidad. Gran parti di Mundo ta den un crisis di norma y balornan. Tin ora mi ta puntra mi mes si nos tin un les di sinja di e situacion aki.
Nos cada un por cuminsa hasi e diferencia….AWOR… ora nos scoge pa cosnan cu ta cuadra cu nos norma y balornan di mas halto den bida…
Bo a pensa di berdad, berdad kico eseynan ta?!….


text:
ORANJESTAD (AAN) — Dialuna a tuma luga den Corte, e caso cu mayornan di Zinnia Croes a entama contra di e decision di Fiscal, pa no persigui e agente policial cu a dal e mucha cu auto causando su morto. Abogado mr. S. Faarup ta amplia riba e caso aki.
“Mayornan di Zinnia a cuminza un procedure den Corte y a pidi hof pa tira un bista riba e caso, pa wak si enberdad Fiscal por a keda sin persigui e señora of no. E caso a wordo trata caba na Hof y aki a pidi pa, basicamente, scucha e señora su banda di medaya, hunto cu su abogadonan. Corte a scucha e banda di medaya di señora pa despues di haci algun pregunta chikito, cera e caso” segun Abogado Faarup.
Dia 19 di Januari lo dicidi e ora si Fiscal tabata den su derecho di no persigui e señora cu a causa e accidente of no. Esey lo keda pendiente, segun mr. Sven Faarup. E caso ta basicamente sera, esaki ta un caso unda a wordo pidi pa hof instrui Fiscal pa toch persigui e persona cu a causa e accidente y esey ta loke ta loke a pidi den Corte y hof lo dicidi dia 19 di Januari, 2019.
FAMIA CROES:
E caso aki, pa e famia di e hobencita, ya ta hopi pisa, door cu ta nan yiu a bay laga bida prome cu su mayornan.
Tambe, mr. Faarup a bisa cu ta duidelijk for di e file cu hopi cos a bay malo den e investigacion. “Bo no por tin mala suerte como famia, pero hopi cos a bay fout y fiscal a admiti esaki tambe. Pero nan kier toch pa e caso bin dilanti, no cu kier un castigo pa e persona, pero nan kier pa e caso wordo trata. Nan kier pa e caso bin den Corte y ta na Huez pa dicidi si e persona ta culpable of no” e abogado a indica.
Por ultimo, mr. Faarup a bisa cu ainda nan tin speranza, ya cu nan ta haya cu tin suficiente motibo pa persigui e persona aki y lague den man di huez si e persona ta culpable di algun delito of no.
E ACCIDENTE:
Dia 13 di Maart 2015, den oranan laat di atardi, a tuma luga un accidente na altura di Pos Chikito, ora cu un auto, maneha pa un dama polis na civil, a dal un mucha. E criatura, Zinnia Croes a fayece pa su mañan siguiente, na hospital, debi na e slanan cu el a ricibi. Investigacion na e lugar mes a demostra cu e chofer, e dama polis na civil, y den su tempo liber, tabata bou influencia di alcohol. Na momento cu a haci test cun’e na e lugar y tambe despues, na warda di polis, e nivel di alcohol tabata pasa e nivel di permisible pa ley.
Despues di esey, fiscal a desisti di persigui e agente policial pa cu e caso aki, pa cual mayornan di Zinnia a entama un caso contra di e decision aki y esaki a wordo trata awe dialuna, den oranan di merdia den Corte, tras porta cera.


text:
Despues di cuater dia di accion na Isla: Corte a mustra...
Desde dialuna tabata tin accion dilanti di porta di refineria Isla na Corsou. No ta trata aki di trahadonan di e refineria, pero e...
Atracado Haitiano ta haya un bati di su mes un hendenan
Willemstad Curacao: Marduga den kareda di 4:45 outoridatnan a bai ku urgensia kaya Florin na Souax despues ku informashon a drenta na sentral di...
Demanda den corte contra dos polis pa maltrato
Willemstad Curacao: Korte a trata djárason 31 di ougùstùs 2016 un kaso penal kontra 2 polis di warda di polis Otrobanda, polis J.J.A. (45)...
Kombenio OM en CAP pa investigashon di antesedente mas efisiente pa...
WILLEMSTAD – Ministerio Públiko (OM) i Curaçao Airport Partners (CAP) ta bai traha direktamente huntu pa realisá e asina yamá ‘background check’ mas efisiente...
Arubiano cu bolita gara na aeropuerto di Corsou
Varios cargado di droga a wordo condena pa Corte na Willemstad pa importacion como tambe exportacion y posesion di droga. E personanan a wordo...
Welga dilanti porta di refineria Isla
Willemstad Curacao: Dialuna mainta na post 5 e caminda a keda blokia ambos banda pa un grupo grandi di trahadonan di constratista den refineria...
Curacao Preeleccion un decepcion
Willemstad Curacao: E fenómeno pre-elekshon a surgi den pasado komo un barera intenshonal kontra personanan ku tabata sali for di nan partido i lanta...
Akshon di Limpiesa na Plasa Bieu
Willemstad Curacao: Plasa Bieu i marshe nobo ta kurason di Punda i kara di Kòrsou, tantu pa bishitante lokal komo bishitante di eksterior. Benta...
Kustwacht ta detene dos ilegal mas
Willemstad Curacao: Kustwacht Caribish Gebied (KWCARIB) a detene durante e anochi di dialuna, 22 pa diamars, 23 di Augustus, un embarcacion cu dos Venezolano....


text:
E hoben Jocelyn Martinez ta e ganadora di Copa Hubenil Gobernador Felipe B. Tromp pa aña 2016/2017. Jocelyn a nace dia 10 di september 2002 y na edad di cinco aña el a wordo diagnostica cu Autismo. E tabatin un pasion grandi pa pinta, lama, yoga y tennis.
E ta bishita Fundacion Centro di Educacion Special (CEDES) y hunto cu diferente otro amigo y amiga.
Den tur su acividadnan Josy ta ricibi apoyo grandi di su mayornan y henter famia.
Durante aña 2015, Josy cu apenas 13 aña di edad a atende varios curso na Atelier 89, bou guia di Elvis Lopez. Desde 2011, Josy ta atendiendo les di arte na Fundacion MIRA. El a gana e segundo lugar den e competencia di arte di e banco RBC na 2015.
Na 2016, Josy a tene su prome exposicion na BEAM y esaki tabata un exito completo.
Den cuadro di celebracion di Dia Nacional, 18 di maart 2017, Josy a gana e segundo premio den un competencia di pintamento pa scolnan patrocina pa SETAR. E premio cu el a gana tabata e suma di mil florin pa su scol Dun’un Man.
E mayornan di Josy ta inverti hopi tempo den e desaroyo di Josy ya cu nan ta kere cu tur mucha tin derecho pa desaroyo su mes apesar di su limitacionnan. E mayornan ta desea pa Josy ta manera un “rol model” pa otronan. Pero nan ta consciente cu tur esfuerso mester bin di tanto e mayornan y e mucha. Hunto lo logra hopi mas. Participacion na actividadnan di arte of deporte ta manera un terapia special pa tur hoben y ta algo cu mas y mas mester wordo stimula den nos comunidad.
Recientemente, Josy y otro amigitonan a tene un exposicion exitoso na La Cabana titula “Different Not Less”. Otro curso cu Josy ta atendiendo ta di manicure y pedicure y lo finalisa esaki durante luna di mei proximo.
Josy a wordo escogi pa ta portada di e calendar di New India pa luna di april 2017.


text:
Press releases
Diskurso Gobernador na okashon di apertura di Aña Parlamentario 2016 – 2017
Su Ekselensia Gobernadó di Kòrsou, sra. Lucille George-Wout na okashon di aña Parlamentario 2016-2017 ta pone atenshon na implementashon di e Plan Nashonal di Desaroyo di Kòrsou (National Development Plan):
Ku aprobashon di e Plan Nashonal di Desaroyo e kuadro nan a wòrdu krea pa mehorá nos struktura ekonómiko di un manera sostenibel dor di fortifiká sektornan ekonómiko tradishonal manera turismo, logístiko i petrokemiko, i desaroyá sektornan inovativo.
Pa lesa mas tokante e diskurso aki, klek aki.
Robotisering in de Toekomst
Events calendar
- No upcoming events


text:
Prome Minister Mike Eman hunto cu Greg Peterson di Aruba Bird Life Conservation y un grupo di hoben tabata na Colombia e siman aki pa dos dia, unda a participa den e prome festival internacional di parha den cuadro di celebracion 50 aña di Departamento di Risaralda.
Esaki tabata un invitacion special cu e organisadornan haci n’e organisacion local di parha y Prome Minister Mike Eman.
Durante su bishita n’e Departamento aki, e mandatario a topa cu Presidente Juan Manuel Santos, kende tabata encarga realisa apertura di e festival.
E mandatario n’e ocasion aki a probecha pa den nomber di Aruba haci entrega di un ehemplar di “Bird Wildlife of Aruba” n’e Presidente y mas despues un otro copia na Gobernador di Risaralda Sigifredo Salazar Osorio.
Prome Minister Eman a splica nan brevemente di e maneho pa cu naturalesa y conservacion di parha cu Aruba ta hibando y deseo pa logra yega na un cooperacion entre e paisnan, pero principalmente cu Departamento di Risaralda.


text:
ORANJESTAD - Caso Ibis lo wordo trata, segun expectativa, comienso di december 2017, pro forma pues 'un prome tratamiento' y no 'contenido'. Pa loke ta e prolongacion di e detencion di tanto e minister Paul Croes como su chauffeur awe mainta, a compronde awor, ta pasobra ta (mescos cu fiscal) e Hues Comisario ta di opinion cu tin un sospecho fuerte cu Croes a haci su mes culpabel na hechonan castigabel serio: soborno ambtelijk (pasivo), verduistering, labamento di placa, falsificacion y traficacion di hende. Pa loke ta e chofer, tin e sospecho fuerte cu ela haci su mes culpabel hunto cu Croes di soborno (pasivo) y labamento di placa.
KIA
Ambos sospechoso (e minister y su chauffeur) a wordo hiba bek KIA. Nan ta ainda den restriccion (beperking), loke kiermen cu nan no mag di tin contacto cu ningun hende, otro cu nan abogado. E investigacion lo sigui. E ekipo investigativo lo scucha mas testigo y sospechoso den e simannan nos dilanti. Un prome tratamiento (pro forma) den e investigacion lo tuma lugar inicio di december di 2017, segun expectativa di ministerio publico, segun vocero Ann Angela a bisa.
PROLONGACION
Awe mainta den e caso di IBIS Hues Comisario den casonan penal di Corte den Prome Instancia di Aruba, a duna ordo pa prolonga/alarga e detencion di tanto e sospechosonan P.F.T. Croes y su chofer cu 60 dia, riba peticion di Fiscal di Husticia.
ORANJESTAD – E compania di accountant renombra Ernst & Young (EY) a actual illegal contra ex director di Lotto Endy Croes y acusacionan den e rapport traha contra Croes, no tin base. Asina corte di apelacion a dicta den un sentencia diamars mainta. Abogado di Croes, Anthony Ruiz a splica NoticiaCla cu e ta considera e dia di awe como uno grandi pa su cliente. Sigur si tene na cuenta tur e añanan cu e cliente mester a pasa door acusacionnan sin base. Corte di apelacion a mustra cu e compania a acto illegal, incorecto y cu e acusacionnan contra Croes den e rapport traha, no ta corecto. E sentencia ta uno largo di 23 pagina, unda cu hueznan a tuma nan tempo pa motiva nan argumentacion. E contra partido tin 3 luna pa bay casacion, y Croes ta prepara awor pa cuminsa caso penal contra e compania y tambe uno di daño y perhuicio.
ORANJESTAD – E bancarota di Insel Air Aruba ta keda vigente y creditornan por continua cu e proceso pa recupera nan placa. Awe mainta tabatin un caso pendiente di apelacion cu InselAir Aruba a entama contra e decision di bancarota. Sinembargo, InselAir mes a revoca e caso, cu ta nifica cu e decision anterior di bancarota di e compania ta bira final. Asina abogado pa e partido contrario Dello Gomez di Gomez & Bikker a confirma pa NoticiaCla. InselAir for di e tempo ey tabata for di operacion, mientras cu InselAir International ainda ta operando bou di proteccion di corte.
ORANJESTAD - Ex parlamentario Desiree de Sousa Croes a gana su caso contra gobierno di Aruba. Huez dialuna a ordena gobierno (minister) pa suspende e desicion di dia 20 di november 2017 cu ta mande bay raporta na DPS. Y ademas mester pague e salario conforme e landsbesluit di dia 22 di januari 2010. Keda pendiente pa mas detaye. Lesa e sentencia AKI.
ORANJESTAD – Bou di un interes grandi entre e.o. prensa y abogadonan, e caso cu un periodista a entama contra presidente di Parlamento diamars a tuma lugar. E base di e caso tabata pa ‘identifica e motivacion di e presidente di Parlamento pa a prohibi un periodista entrada den Parlamento pa un periodo specifico’. Un contesta cu despues di basta insistencia di e huez cu a trata e caso, a bin resulta di ta ‘menaza contra e presidente y palabranan pa insulta e instituto’. Huez na final a cuestiona e motivacion ey y a bisa mesora cu den curso di dia mayan diaranzon lo dicta sentencia riba e caso.
ORANJESTAD – Ex parlamentario Desiree de Sousa Croes tin derecho pa haya su funcion ‘bieu’ bek como director di Arubahuis, basa riba e hecho cu nunca e no a wordo ‘retira’ of baha cu pensioen den e funcion ey. Asina abogado Peter Mohamed a argumenta den corte awe mainta pa su cliente. De Sousa (den corte menciona como Croes) a entama un caso contra Gobernador di Aruba y minister di Asuntonan general, cu no kier acepta pa de Sousa bolbe na su ‘funcion bieu’ di Director di Aruba sino kier pa e bay bek na ta docente. Huez ta dicta dia 8 di januari ken tin razon den e caso aki.


text:
Chef Lij Heron, recientementa a asumi liderasgo di e ekipo culinario na Sunset Grille, situa na Hilton Aruba Caribbean Resort & Casino.
E chef decora a bin Aruba for di e Waldorf Astoria Hotel na Ras Al Khaimah, situa na United Areb Emirates, unda e tabata responsable p’e cuminda delicioso sirbi n’e legendario Peacock Alley, Camelia Lounge y Lexington Grill.
Originalmente di Jamaica y un ingeniero electrico segun profesion, Chef Lij a dicidi tempran den su bida pa haci loke e ta gusta y el a registra pa un apprenticeship na Hilton na Kingston Jamaica. Despues di a descubri su pasion den culinaria, el a dicidi pa haci esaki su carera profesional y el a biaha pa New York pa ricibi su diploma culinario n’e famoso CIA, esta e Culinary Institute of America.
Como un chef profesional, Lij a biaha rond mundo, desaroyando su talentonan, combinando exploracionnan culinario y cuminda, na Merca, Medio Oriente y Oriente, dominando cuminda Mericano, Europeo, Asiatico, Mediteraneo y Caribense.
El a bira sumamente talentoso den cushina menunan di Steakhouse y Cuminda di Lama di alta clase, cu bishitantenan internacional, real, prins y sheiknan entre esnan comiendo su cuminda.
Despues di a traha pa e cadena di Hilton anteriormente, e no tabata sorprendi ora cu e yamada a drenta solicitando su experticio na Aruba.
E chef ta raporta cu el a wordo yama bon bini na Aruba pa un brigada culinario profesional y amable, y cu su intencion ta pa mantene e integridad di e menu di Sunset Grille, un steakhouse moderno, cu un toke di Italia, pa hib’e pa e siguiente nivel, y introduci hopi mehoracion n’e menu cu ta wordo sirbi henter dia na Gilligan’s Beach Bar & Grill.
E Sunset Grille ta sirbi 100% Certified Angus Beef, cushina riba un grill di carbon cu Filet Mignon, New York Strip, Rib Eye, Double Cut Lamb Chops y e legendario 32oz Porterhouse pa dos hende.
Bishitantenan por combina y mescla e specerijnan y sausnan, y crea nan mesun Surf and Turf cu cualkier carni of cuminda di lama for di menu.
E ekipo culinario ta den e proceso di desaroya un concepto di brunch a-la-carte cu lo ofrece bishitantenan un experiencia culinario nobo y excitante, combina cu bistanan increible for di e teras nobo di Sunset Grille Restaurant.


text:
Celebracion y homenahe riba Plaza 18 di maart e aña aki tabata un poco diferente cu añanan anterior. Pa rindi homenahe na e 2147 firmante a cende pa cada un un bela mientras cu e nombernan tabata aparece riba un pantaya grandi y lesa pa tur presente tende y mira ken nan tabata, e 2147 hombernan balente yen di curashi cu den un tempo dificil, unda no tabatin ni luz y un infrastructura pober a reuni na cas y clubnan pa pone nan firma bou di un peticion cu a bay Hulanda unda nan a pidi pa Aruba ta ‘baas den su mes cas’.
Esey Prome Minister a enfatisa tambe den su discurso cu manera semper na momentonan asina, ta uno emocionante. Su bisabuelo, abuelo y tata tabata entre e pioneronan di e lucha sagrado aki. Hunto cu e e pueblo di Aruba nan a logra supera retonan grandi.
Prome cu Prome Minister a cuminsa cu su discurso el a pidi aplauso pa dos firmante cu tabata presente riba e Plaza hunto cu nan famia. Nan ta Jose Pascual Fingal y Frans Croes, ambos di edad respeta, pero firme presente, mescos cu nan a haci na 1947 ora nan a firma e peticion cu na 1948 a wordo entrega durante reunion di Mesa Rondo dor di Shon A Eman na su Mahestad. “Ora nos aki nan wak den e liñanan di nos famianan nos ta mira un tata, un omo, un welo, un bisabuelo cu ta representa cu nan firma aki den e lucha y e causa cu a wordo inicia na cuminsamento di siglo pasa”, sr. Eman a bisa.
“Awe cu nos ta para akinan nos curason ta brota cu emocion, amor y respet pa locual nan a nifica pa nos pais. Ora cu un isla di e tamaño di Aruba cu e poco recursonan cu tabatin na inicio di siglo pasa, por tabatin e curashi, por tabatin memei di dj’e personanan cu e talento y amor patrio pa mira den e isla chikito aki e potencial cu Aruba un dia por ta ‘baas den su mes cas’, cu nan a uni riba e suelonan aki den un momento cu cosnan no tabata asina cla manera cu e ta awe, ta muestra di balentia. Si mira awe e desaroyo economico no por haci nada otro cu conclui cu Aruba por cana riba su mes den e mundo grandi aki. Algo cu no tabata asina cla na inicio di siglo pasa”, sr. Eman a bisa e presentenan.
“Asina mes e pioneronan aki a sinti den nan curazon cu tin algo special cu e baranca aki. Cu cada persona cu tabata biba riba e suelonan di e isla aki tabatin algo hopi special cu ta haci posibel cu e soño pa ta baas den nos mes cas ta realisabel y cargabel pa e pueblo aki. Esey ta e stimacion cu nos tin pa e pida baranca aki. Ora e stimacion ta grandi, nada ta imposibel”, sr. Eman a recorda e publico cu tabata scuche cu masha atencion.
E anochi a cera cu cendemento di bela cu a ilumina henter e Plaza 18 di Maart.


text:
E proyecto pa introduci un “Good Governance Code” a inicia for di mas cu 2 aña pasa caba. Minister di Salud Publico, Cuido di Nos Grandinan y Deporte, dr. Carlos “Alex” Schwengle, hunto cu partnernan IBiSA, ASU, COA, FLpD y FFD a firma un “intentieverklaring” pa promove mas y miho maneho den deporte. Lo introduci etica den mundo deportivo p’asina cosnan por cana den un bon direccion.
A cuminsa pensa rib’e parti con lo bay reorganisa y restructura deporte en general, pero tambe tur trabou cu ta bin ta haciendo den e parti di salud publico. Cada bes ta pega cu mester tin un tiki mas calidad di gobernacion, pasobra tur hende ta papia di dje. A yega na un consenso, un unidad den vision y esey a culmina den e documento di vision 2017-2027.
A firma un intentieverklaring den e prome mita aña, unda cu esaki ta e vision desea pero tambe loke e mundo deportivo kier pa Aruba.
Si papia di bon gobernacion, si ta cumpli cu reglanan, mester tin un codigo. Asina aki a bin cu e idea pa introduci codigo di bon gobernacion no solamente den salubridad pero den deporte tambe. E codigo di bon gobernacion di salubridad a keda firma e aña aki y awo falta esun di deporte. E documento mester tin su unidad cu ta para su tras y esaki ta e partnernan cu a firma.
A yega na e acuerdo cu esaki lo ta e bon gobernacion. Esaki no ta un ley pero e ta mas un acuerdo unda cu a bin di e boluntad propio di e partnernan den e mundo di deporte.
Pasobra bou di nan tin e federacionnan y bou di nan tin e clubnan. Kier introduci e bon gobernacion pe partnernan y cu tempo lo introduci esaki p’e federacionnan.
Gobierno ta di acuerdo cu e puntonan di bon gobernacion. Nan ta encera algun cos importante unda cu ta bisa pa traha integro y a keda defini kico esey ta, unda cu mester demostra di ta integro y no simplemente bisa. E documento ta duna e integridad bida y e ta hancra esaki tambe, pero tambe transparencia. Esaki ta unda cu mester ta transparente no solamente den maneho pero tambe den e obhetivo nan cu ta desea di logra, con ta logra esakinan.
Tambe e parti financiero, cual mester duna bon transparencia di unda e placa a bin y bay.
Duna cuenta di kico ta haci, di cual esaki ta masha facil ora di palabra. Ora cu haci un palabracion y si desvia di esaki, por lo menos por duna un splicacion dicon. Esaki ta e etica cu kier bay introduci den e maneho di mundo deportivo, pero tambe den salubridad.


text:
Mijn Geluk na Een Duikongeluk
Dufi Kock, Escritor y Historiado ta duna e siguiente informacion encuanto e publicacion: Mijn Geluk na Een Duikongeluk"
Un amigo y un tempo bisiña di nos, Sr. Rudy Tromp, a caba di publica un buki "Mijn Geluk na Een Duikongeluk" na Hulanda. Rudy y su señora, Annie, ta biba na Hulanda desde 1985. Rudy ta haya noticia cu su mama, Catana casá cu Serapio Tromp, ta muri y Rudy a bin Aruba pa e entiero. Despues, net riba e dia cu e mester regresa Hulanda, Rudy a dicidi di bay Baby Beach pa tuma poco solo prome cu e bay bek. Aki Rudy ta bay tira un sambuya y pa mala suerte ta dal su cabes riba un baranca bou awa. Su famia cu tabata hunto cune a hib'e mesora pa hospital y aki dokter ta constata cu el a kibra su nek. Pero pa tratamento mas specialisa, dokternan aki ta dicidi di mand'e pa Hulanda. E storia tristo aki ta sigui den su buki.
Por mira riba e potret tuma na Arubahuis dia Rudy y su señora a entrega e buki na Ministro Plenipotenciario, Sr. Edwin Abath.


text:
E tabata invita pa hiba palabra durante e conferencia di Hende Muher na Renaissance Convention Center, cu Minister Michelle Hooyboer Winklaar a sorprende tur presente cu e lo participa mas riba lista di candidato di AVP y ta retira despues di su periodo for di politica activo,
Di biaha a surgi un cantidad di pregunta di e.o. ta kico a pasa, siendo cu Michelle Hooyboer Winklaar a haci hopi pa enseñanza di Aruba y sigur tin hopi mas trabao pa termina. A cuminsa cu un cantidad di speculacion.
Pasobra el a haci e participacion aki, sin prome a notifica e.o. dirigencia di AVP, ni tampoco Conseho di Minister di su decision di retira for di politica definitivamente.
Ta manera e mes a bisa: “Mi ta bay comparti un secreto cu boso. Mi no ta participa den proximo eleccion. Ta tempo pa un otro persona tuma e responsabilidad aki”.
Manera Michelle Hooyboer-Winklaar mes a bisa, cu e tabata un secreto cu el a wanta y ayera mainta, ora cu el a toca e topico di su discurso: “Hende Muher den politica”, a dicidi di haci e participacion aki.
Maske te ainda e decreto di eleccion no ta firma ainda, ta manera Prome Minister Mike Eman a bisa caba, cu eleccion lo ta dia 22 di september 2017.
Michelle Hooyboer Winklaar, despues di un exitoso carera comercial, a keda aserca pa dos partido politico pa subi lista, pero el a prefera lista di AVP y asina el a participa n’e dos ultimo eleccionnan.
Michelle Hooyboer Winklaar a ocupa e cartera di Minister di Asunto Social y Economia den Gabinete Mike Eman I y awendia ta terminando su di dos periodo como Minister di Enseñansa y Famia den Gabinete Mike Eman II.
Mucho motibo e no a duna, pero e ta kere cu dos termino ta suficiente y cu awor ta bon pa habri caminda pa hobennan sigui guia e pais aki. Maske cu den partido mes, ta ser bisa cu ultimamente e relacion cu lider di partido y Prome Minister Mike Eman no ta mucho bon.
Michelle Hooyboer-Winklaar no ta atende reunionnan di Conseho di Minister, pa demostra su disgusto cu demas miembronan di e Conseho.
Un cos ta sigur, e no ta sigui active politicamente, y sigur no ta su intencion pa afilia na un otro organisacion politico. No ta kita afo, cu Michelle Hooyboer Winklaar ta rabia y a gradici p’e carera aki.
E oficina cu ta haci su PR, a keda di emiti un declaracion oficial, pero te na momento cu nos ta relata e noticia aki, dicho PR no a drenta.


text:
ORANJESTAD – Nos di Sports Zone Aruba kier a manda un palabra di pabien na Renze Postma kende a gana e titulo...
ORANJESTAD – Diadomingo atardi den un Sabana Grandi Ballpark yena cu fanatico, e ekipo di Stars CMB 9-10 den Minor League ta gana e...
ORANJESTAD – Xander Bogaerts por wordo considera un di e mihor shortstop di Grandes Ligas. Ayeranochi e astro Arubano Xander Bogaerts un...
ORANJESTAD – Aruba Wielerbond conhuntamente cu CMB ta invita pueblo di Aruba y specialmente ciclistanan pa participa na e bike tour conmemorativo...
ORANJESTAD – Ayera a ranca sali e registracion pa locual ta bai bira e di 13 edicion di e Aruba Bank Walk...
Fight 1: Bry Kock (AUA) vs Israel Nunez Sosa (AUA) Winner by desicion. Fight 2: Gerald Kelly (AUA) vs Paul Vasquez (AUA) Winner by...
ORANJESTAD – Diadomingo Aruba completo y fanaticonan di futbol tawata den gara di El Classico, ora cu Barcelona y Real Madrid a...
WILLEMSTAD – Ayera nos atleta Wuill Vrolijk a demonstra pakiko e mester a bin Curacao pa locual ta CARIFTA Games 2017. Vrolijk...
ORANJESTAD – Nos di Sports Zone Aruba y Baseball Aruba ta manda un palabra di pabien na nos astro Arubano Xander Bogaerts cu...
WILLEMSTAD – Ayera e team di Aruba di atletismo a sali pa Curacao pa asina competi den e CARIFTA Games 2017 cu...
Aruba North Little League cla pa Campeonato di Junior y Senior
Nigel Calmes officialmente parti di e famia di Tampa Bay Rays
Seleccion di Taekwondo a sali pa Colombia
Aruba North Little League (ANLL) cla pa traha y engrandese baseball, e deporte cu nos tur ta stima.
Hugo Themen referee Internacional na IWF World Weightlifting Championships na Anaheim, California
Andruw Jones mester drenta Baseball Hall of Fame
Artistic Swimming – Heart of a Swimmer, Soul of a Dancer
Athleta Monica Sanchez ta ricibi su IFBB Pro Card
Arubabank Lady Tigers Campeon Softball Damas
PROME WEEKEND DI ELITE BASEBALL CAMP UN EXITO TOTAL
HammerSharks Baseball Organisation Tryouts December 7
Hoben pelotero Nigel Calmes ta firma cu Tampa Bay Rays
Hoben Omar Kuiperi a fayece practicando freedive
ABBA Baseball Week a bira un realidad!
Curacao Baseball Week Meet & Greet
Aruba South Little League a instala directiva nobo
ASU Week National Weightlifting Competition


text:
Amistat, un proseso di duna i risibi.
Amistat, un palabra ku den tur hende su vokabulario tin un otro nifikashon.
Amistat, algu di kua hopi hende no sa e nifikashon berdadero.
Awendia, nos ta kore yama tur hende bff, mati, asmigaaa èts. Riba tur relashon ku nase entre nos i un otro persona, nos ta bira plak un label di amigu, amiga i tin be asta bo ta konsidera e hende bo “best friend”. Sin nos para ketu i realisa ki e palabranan ei ta berdaderamente implika i ensera. Sin importa kuantu tempu bo konosé, bou di ki sirkunstansha b’a konosé of ki tipo di hende bo ta deal ku ne, tur hende bo ta kla pa konta bo asuntunan priva.
Bo frei a kibra kubo, ba bèl bo asmiga pa bo kont’e kon mal gai e tabata, kuantu kos b’a soportá na su man i ku tòg bo lo bo drenta bèk ku ne. Ba have sèks ayera despues di fiesta, ba video call bo bestie pa bo konte delaster un detaye i asta midi.. Ba pega 2 peiki ayera, ba konta bo brònan bò’i palu.. Natural, ta leuk pa bo tin e asmiga ei pa bo bèl, e bestie ku bo por video call ku ne i e brònan pa bo chill ku ne..
Pero, ba yega di para ketu i puntra bo mes kiko bo tin na e amistat i persona ei? E persona ku bo ta konsidera bo miho amiga/amigu ei, su intenshonnan pa ku bo ta genuino? E persona ku mi ta yama mi “best friend” aki ta ora ta kumini’é i kos ta bon só e tei, òf tei pa dunami un man ora mas mi mester di dje?!
Un amistat no tei komo eksküs pa bo usa hende..Un amistat no mester nase komo obligashon, ni tei komo obligashon pa mustra ‘interes’. Un amistat no meste ta un kausante di strès. Un amistat no meste ta e motibu di bo malbeis, al kontrario, un amistat mester ta kaminda bo por let bo freak flag fly i tá bo mes. Un amistat meste ta e konsekuensia di bo gana di ta den un hende su bida i pone un sonrisa riba su kara.. Un amistat meste ta algu ku bo por konta ku ne den bon i den malu..
Un amistat berdadero ta unu kaminda tur hende ta riba mes liña. E ta loke bosnan ta sinti komfortabel ku ne. E ta ora ku bo por konfia di ta bo mes sin wordu huzgá.
E ta ora ku madures semper lo solushona problemanan ku bosnan enkontra ku ne.
E ta basá riba konfiansa, honestidat i mutualidat!
Pues,
Un amistat ku no ta mutuo, KAP E!
Un amistat ku bo no tin nada na dje, KAP E!
Un amistat ku no ta aporta ku nada bon na bo bida, KAP E!
Kòrda semper ku meskos ku e komienso di un amistat por ta algu alegre, ora ku sirkunstansianan ponebu KAP e amistat, lo bo feel “Like a Bird Set Free”.
Blogger Christopher Fernando


text:
Un contribucion di Victor Hunt
Manera bo sa, e dia cu mi ta hasi anja tabata ayera. Tur anja tin un celebracion na mi honor y mi ta kere cu e anja aki e celebracion lo wordo ripiti.
Durante e periodo aki tin hopi hende ta cumprando regalonan, tin hopi anuncio riba radio, ariba television, anto den tur parti di mundo tur hende ta bisando cu e dia cu mi ta hasi anja te jegando mas y mas serca.
E ta hopi bon pa sa, cu por lo menos un biaha pa anja, hende ta pensa ariba mi. Manera boso sa, e celebracion di e dia cu mi ta hasi anja a cuminsa hopi anja pasa. Den cuminsamento hende tawata comprendo y gradicido pa tur cos cu mi a hasi pa nan.
Pero awendia, e ta parse cu niun hende ta corda e motibo pa e celebracion. Famia y amignan ta bini hunto y pasa bon, pero nan no sa e motibo pa e celebracion.
Mi ta corda cu anja pasa tawata tin un fiesta masha grandi mes na mi honor. E mesa di cena tawata jen di cuminda dushi, bolo, fruta, chuculati y mangel. E decoracion tawata tremendo y tawata tin hopi, pero hopi regalo mes.
Pero bo kier sa algo? Ami mes no a wordo invita. Ami tawata esun cu a hasi anja, pero nan no a ni corda pa invitami.
E fiesta tawata pami, pero ora e dia grandi a jega, nan a lagami afo, nan a sera e porta den mi cara….y mi tawata kier pa ta cu nan y come hunto cu nan.
Mi kier comparti algo cu bosonan. Door cu mi no a wordo invita, mi lo tin mi mes un celebracion, un fiesta grandioso. Un fiesta cu lo dura un eternidad. E invitacionan ta sali awe y abo tambe ta invita.
Acepta mi invitacion y mi lo scirbi bo nomber cu letternan di oro den mi buki di bida.
Te aki un rato,
Cu amor
Hesus.
Pa mas informacion:
Victor Hunt
Cel. 565 9171
cvictorh@setarnet.aw
related post: Dios den bo bida segun Victor Hunt


text:
Caribbean Palm Village a organisa su Fiesta di Pasco anual na Sweet Pepper Restaurant recientemente, celebrando un anja di logronan cu bon cuminda, bebida y hopi animo navidenjo. Tur hende tabata bisti den e colornan di e tema di e fiesta, esta preto, blanco y oro, y tur hende a luci na un manera sumamente elegante.
E fiesta tambe a sirbi como e momento perfecto pa anuncia e top empleadonan di e di 4 cuartal y e Empleado di Anja. Cedric Tromp, Maintenance, Hernando Ospino, Housekeeping, Evelyne Boekhoudt, Front Desk, y Marilina Kuiperi tur a wordo nomina pa nan contribucionnan durante e ultimo cuartal di e anja, pero tabata Mislady Fingal di Activities kende a wordo honra cu e titulo maximo di Empleado di e di Cuater Cuartal.
Tambe reconoci cu e honor di “Extra Miles” durante e di cuater cuartal di 2016; Janet Brinkmann, Erizien Lovius, Jean Philemon, Henrica Tromp, Juanita Dorothal, Miladys Sarmiento, Francia Kelly, Maria V. Jimenez, Janeth Herrera, Jacqueline Loopstok, Ramona Nunez, Patricia Croes, Lucia Wolff, Jael Kock, Magalis Richardson, Gregoria Burgos y Lazandra Noor di e Departamento di Housekeeping; Kenjah Howell, Geraldine Frank, Evelyne Boekhoudt y Deborah Rasmijn di e Front Desk; Ricahrd Webb, Gregory Sanchez, Jean Mericier, Rafael Martinez, Ramona Ras y Reynold Semerel di Maintenance, Michiel Zievinger di Security; Sadia Futa y Marilina Kuiperi di Reservations y Mislady Fingal di Activities.
E anochi a bira un triple celebracion pa Mislady, ya cu el a wordo eligi tambe como e Empleado di Anja, sobresaliendo riba su coleganan Hernando Ospino, Kenjah Howell, Cedric Tromp, Evelyne Boekhoudt, Juanita Dorothal y Janet Brinkmann pa ricibi e honor special.
Nos portretnan ta mustra Mislady y e otro honoradonan ricibiendo nan reconocemento, como tambe algun otro momento anima di e celebracion di fin di anja.


text:
Programa Luz den Bario ta un iniciativa di Prome Minister Mike Eman. A inicia cu e proyecto aki pasobra iluminacion ta un deseo di pueblo, di personanan cu ta biba 30 aña of mas biba den scuridad. Durante bishita den e barionan ta scucha deseo di habitantenan y iluminacion tabata un
Day: May 5, 2017
Taxistanan kier aumento di tarifa, cu for di 2009 no a cambia
Recientemente tabatin un reunion entre diferente organisacion di taxista, cu Minister ing. Mike de Meza y cu Minister mr. drs. Arthur Dowers. N’e reunion aki tambe a acudi Departamento di Transporte Publico. Varios punto a ser discuti, pero loke cu a hala atencion t’e peticion di algun taxista, cu kier pa
Minister Richard Arends orguyoso di por a participa den trece alegria den bario di Sero Pita
Camara di Comercio tabatin un reunion importante cu Banco Central y Asociacion di Banco di Aruba
Hotelnan no ta di acuerdo cu e “beach policy”
E fundacion ta haci yamada na tur esnan cu a inscribi
Final pa America & Caribe di e Diplomatico World Tournament realisa na Aruba, Peru, Panama y Chicago a pasa p’e final na Londres
Bishita di Bombero Hulandes na Cuerpo di Bombero Caribe Hulandes
KRALENDIJK - Fin di april Presidente y Presidente suplente di Brandweer Nederland tabata di bishita na Bomberonan na Bonaire (BKCN). E bishita aki ta pas den e strategia Brandweer Nederland pa den e periodo benidero orientá mas riba exterior. E palabracionnan p’e bishita aki a keda hací durante e último congreso
Minister Arends a reacciona riba e manifestacion di comerciantenan Hunto cu Prome Minister, e tin oido p’e situacion
E situacion den caya grandi tin atencion di henter Gobierno y en particular di Ministernan Mike Eman y Richard Arends. Minister Richard Arends a sigui e manifestacion di comerciantenan di caya grandi den Parlamento y tin oido p’e situacion reinante. Arends ta bisa cu e ta convenci si cu caya grandi ta
Ministerio Público a disidí pa persigui Emsley Tromp, Presidente di Banco Central
WILLEMSTAD - Ministerio Público (OM) di Còrsou a dicidí pa persiguí Presidente di Banco Central di Còrsou y Sint Maarten (CBCS) pa fraude di belasting. E investigacion contra señor Emsley Tromp, yamá Saffier, a iniciá na 2016 relacioná cu informenan persistente den prensa tocante posibel malversacion financiero cometi dor di e


text:
Sustainable Lifestyle, un condicion pa un estilo di bida sano y balansa pa nos mes y pa comunidad di Aruba
Durante e di tres aña di e estudio na Instituto Pedagogico Arubano (IPA) e studiantenan ta participa na e programa Perspectiva Mundial. E programa aki ta brinda e studiantenan e oportunidad pa profundisa nan mes den e aspectonan di e profesion di maestro den exterior.
E tema di e programa Perspectiva Mundial pa e aña academico aki ta: Sustainable Lifestyle, un condicion pa un estilo di bida sano y balansa pa nos mes y pa comunidad di Aruba.
E programa aki ta pone mas enfasis rib’e integracion di e concepto Desaroyo Sostenibel den dunamento di les na scol. E ta prepara studiante pa aporta na un futuro duradero y ta ofrece nan conocemento y abilidad. Alabes e ta forma nan manera di pensa uzando diferente tema den klas.
Perspectiva Mundial ta inclui un pasantia internacional di un luna. Pa e teoria ta mas cerca di practica, Perspectiva Mundial ta brinda e studiantenan e oportunidad pa profundisa nan mes den e aspectonan di Desaroyo Sostenibel, den e pais cu nan ta bishita. Hunto cu e ekipo di Bureau Internationalisering di IPA a logra cera acuerdo cu e universidadnan di e paisnan cu e studiantenan a scoge, pa prepara un programa dirigi riba Enseñansa di Desaroyo Sostenibel.
Como preparacion pa e pasantia internacional e studiantenan ta participa na diferente tayer, charla y excursion. Un ehempel ta e excursion cultural historico bao di guia di docente drs. Gregory Richardson den e districto di San Nicolas. El a elabora riba diferente monumento manera Watertoren y Misa Santa Theresita.
Tambe e studiantenan a haci un recorido den e cayanan di Village y den caya princinpal di San Nicolas. Otro ehempel ta bishita di Museo di Industria. E studiantenan a haya un recorido y informacion for di sr. Renwick Heronimo, curator di e museo.
Sr. Heronimo a elabora rib’e historia industrial di Aruba, den cua a enfoca rib’e periodo di oro, fosfaat, petrolio y turismo.
Tambe e studiantenan a haya un tayer di Capoeira duna dor di entrenador Kevin Richardson. Durante e tayer el a elabora rib’e historia di e baile arte marcial Brazilero y su conexion cu desaroyo sostenibel personal. Ta trata aki di un balansa cu mester den tur aspecto di bida, mescos cu ora ta den e baile dentro di e circulo conoci como e Horda.
E programa Perspectiva Mundial ta enfoca riba aspecto di Desaroyo Sostenibel cual ta e. o. People, Planet, Profit y Participatory Governance. Cu e pasantia internacional IPA kier stimula su studiantenan pa bira un habitante cu pensamento tanto local y global.
E studiantenan a scoge e aña aki pa un pasantia na Argentina, Merca (Baltimore & New York), Hulanda y Belgica, España (Barcelona) y Puerto Rico.
E studiantenan lo haci nan investigacion a base di e tareanan ricibi for di IPA, excursion na diferente instituto y tayer na e universidadnan y haci entrevista cu persona renombra den ramo di sostenibiladad. Naturalmente e studiantenan lo bishita diferente scol basico y preparatorio p’asina nan mira con ta duna forma na sostenibilidad den enseñansa. Despues di nan regreso, e studiantenan lo haci investigacion na nan scol di practica aki na Aruba. Nan lo haci comparacion entre e dos paisnan y presenta e resultadonan den luna di april na henter e comunidad di Aruba, specialmente na esnan den enseñansa.
Un palabra di gradicimento ta bay na tur persona of instancia cu tambe a contribui di un manera of otro na e biahe di e studiantenan. Alabes IPA ta gradici e famia di e studiantenan pa nan sosten. IPA ta desea e studiantenan hopi exito den Perspectiva Mundial y despues den nan pasantia.


text:
“Pueblo votado mester ta alerta den e dianan aki, ya cu ta bisto cu opositornan politico ya no tin argumento valido contra 8 aña di desaroyo y progreso positivo cu Gobierno di AVP a logra pa su pueblo”.
Parlamentario Melvin Tromp di fraccion di AVP a mustra cu den proximo simannan prome cu eleccion, pueblo por bay spera cantidad di storia fabrica, uno mas loco cu e otro, ya cu no tin argumento logico pa sconde e desaroyo grandi cu pais Aruba a conoce bou di Gobiernonan di AVP.
“Ta increibel con contrincantenan politico ta dicidi di acudi n’e tipo di politica aki, tratando na manipula opinion di pueblo, cu mentira y gritonan bagamunderia cu nan mes ta inventa y fabrica pa despues manda esakinan riba rednan social.
Sinembargo aki nos ta kere cu pueblo di Aruba ta haya un opinion bon cla di e mentalidad cu opositornan politico tin ya cu ora politiconan no por ta sincero cu pueblo cu argumentonan valido durante di campaña electoral, ta con nan lo por ta sincero cu pueblo den gobernacion.
Na lugar di tuma tempo y bisa pueblo kico t’e vision politico cu nan tin pa yuda pueblo y percura pa un mihor desaroyo pa nos pais, opositornan politico aki ta hinca asina hopi tempo pa fabrica cosnan cu no tin sentido pa papia ariba y ta pretende di malinforma pueblo riba partido AVP.
Ta increibel cuanto esfuerso ta ser haci pa politiconan di opositor, pa trata di mancha credibilidad di politiconan di AVP, kendenan tin 8 aña ta trahando pa nos pais, y percurando pa un progreso cu nunca antes den historia di nos pais, nos a yega di conoce.
Mester condena totalmente maniobranan cu ta wordo haci, caminda e.o. ta produci un candela riba dump na Parkietenbos durante ora cu casi anochi ta yegando, pa dos dia despues e lider politico bay prensa y papia cu e tin solucion p’e dump.
Ta muestra bon cla cu e tipo di accionnan aki ta wordo fabrica cu mal intencion p’asina trata di gana simpatia di e pueblo votador, ya cu realmente no tin argumento valido pa uza contra di un Gobierno di AVP cu tin 8 aña trahando pa progreso di henter nos pais.
Tur tipo di argumento cu a wordo inventa caba contra di nos Gobierno, a wordo desbarata pa nos propio pueblo ya cu den tur bario, den tur skina y den tur casnan rond di nos isla, e maneho cu a ser hiba ultimo 8 aña pa Gabinete Mike Eman I y II, a wordo sinti.
AVP a percura pa hiba un maneho pa pueblo, cu envolvimento di pueblo pa sirbi interes di nos pueblo y contra di un maneho asina, oponentenan politico no tin argumento valido pa presenta pa trata di hustifica argumentonan mentiroso, colma cu insulto.
Pueblo por spera cu den proximo dianan, mas di e tipo di informacionnan difamatorio y mentiroso lo sigui bin dilanti, ya cu oponentenan politico ta desespera p’e sosten grandi cu tin den pueblo pa Gobierno di AVP,” Parlamentario Melvin Tromp a mustra.


text:
Sostené Encelia
Donashon On-line
Bai dirèkt na donashon on-line
Riba e website di ‘Stichting Vrienden van De Hoop’ bo por hasi donashon na Encelia on-line via iDEAL. Donashon on-line ta funshoná lihé i simpel i ta disponibel 24 ora pa dia.
Kon ta garantisá bo seguridat?
Ora bo ta hasi bo donashon on-line, bo ta hasi esaki via un página https:// ku ta seif, na lugá di e página http:// ku ta wòrdu usa normalmente. Https:// ta para pa un konekshon sigur. Pa check si enbèrdat bo ta riba un página ku ta seif, bo por wak si den e statusbar (abou riba e pantaya) tin un kandal. Si bo ta mira e kandal, bo por ta sigur ku bo informashon ta wòrdu manda na e instansia finansiero den un forma kodifiká.
Mas den e rúbrika aki
- Sostené Encelia »
- Risibí nos boletin di notisia grátis! »
- Proyektonan »
- Bo donashon na Encelia ta wòrdu bon usá »
- Donashon via un outorisashon »
- Hasi un transferensia personal »
- Donashon for di interes di seguro di bida »
- Hasi Orashon pa Encelia »
- Organisá un akshon pa Encelia »
- Spar huntu ku bo skol pa Encelia »


text:
Bo tin pordon? Kon mi por risibí pordon di Dios?
Pregunta: Bo tin pordon? Kon mi por risibí pordon di Dios?
Kontesta: Echonan 13:38 ta deklará: “P’esei anto, rumannan, boso mester sa ku pa medio di djE pordon di piká ta proklamá na boso”.
Kiko ta pordon i dikon mi tin mester di dje?
E palabra “pordona” ta nifiká lubida tur errornan di pasado i kuminsá dinobo, i pordon, pa kanselá un debe. Ora nos hasi algu malu kontra un hende, nos ta buska nan pordon pa asina e relashón por wordu restourá. Pordon no ta wordu duná paso un hende ta meresé di wordu pordona. Niun hende no ta meresé di wordu pordona. Pordon ta un akto di amor, mizerikórdia i grasia. Pordon ta un desishon pa no tin nada mas kontra e otro persona, apesar di loke nan a hasi kubo.
Beibel ta bisa nos ku nos tur tin e nesesidat di haña pordon di Dios. Nos tur a kometé piká. Predikador 7:20 ta proklamá, “Riba mundu no tin niun hende hustu ku ta hasi bon sin peka nunka.” 1 Huan 1:8 ta bisa, “Si nos ta bisa ku nos no tin piká, ta nos mes nos ta gaña i nos no tin e bérdat den nos.” Tur piká ta en bèrdat un akto di rebeldia kontra Dios (Salmonan 51:4). Komo resultado, nos mester desesperadamente di Dios su pordon. Si nos pikánan no wordu pordoná, nos lo pasa eternidat sufriendo e konsekuenshanan di nos pikánan (Mateo 25:46; Huan 3:36).
Pordon – Kon mi ta hanj’é?
Danki Dios, Dios ta amoroso, mizerikòrdioso – ansioso pa pordona nos di nos pikánan! 2 Pedro 3:9 ta bisa nos, “Ta pasenshi E tin ku boso. Señor no ke pa niun hende bai pèrdí. E ke pa tur hende kombertí i sigui su boluntat”.
E úniko kastigu hustu pa nos pikánan ta morto. E promé mitar di Romanonan 6:23 ta deklará, “Pasobra e pago di piká ta morto...” Morto eterno ta loke nos ta meresé pa nos pikánan. Dios, den Su plan perfekto, a bira un ser humano – Hesu-Kristu (Huan 1:1,14). Hesus a muri na krus, tumando e kastigu ku nos ta meresé – morto. 2 Korintionan 5:21 ta siña nos, “Kristu tabata sin piká, pero Dios a pone nos pikánan riba djE pa asina Dios por aseptá nos komo hustu.” Hesus a muri na krus, tumando e kastigu ku nos ta meresé! Komo Dios, Hesus su morto a perkurá pa pordon di piká pa henter mundu. 1 Huan 2:2 ta proklamá, “Hesus mes a bira e sakrifisio pa pordon di nos pikánan, no solamente pa esnan di nos, ma pa piká di tur hende.” Hesus a lanta for di morto, proklamándo Su viktoria riba piká i morto (1 Korintionan 15:1-28). Gloria na Dios, pa medio di morto i resurekshon di Hesu-Kristu, e otro mitar di Romanonan 6:23 ta bèrdat, “...pero e regalo ku Dios ta duna ta bida eterna, ku nos por haña den nos Señor Kristu-Hesus.”
Bo ke pa bo pikánan wordu pordona? Bo tin un sentimentu di kulpabilidat ku ta keda ferfelabu i ku ta mane kos ku e no ke bai? Pordon di bo pikánan ta disponibel si bo pone bo fe den Hesu-Kristu komo bo Salbador. Efesionan 1:7 ta bisa, “ Nos ta librá, pasobra Kristu a drama su sanger pa nos, i E ta pordoná nos aktonan di desobediensia, danki na su grasia inmenso.” Hesus a paga nos debenan pa nos, pa asina nos por wordu pordoná. Úniko kos ku bo tinku hasi ta pidi Dios pordonabu pa medio di Hesus, keriendo ku Hesus a muri pa paga bo pordon – i lo E pordonabu! Huan 3:16-17 tin un mensahe maravioso, “Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterno. Dios no a manda su Yu den mundu pa kondená mundu, ma pa salba mundu pa medio di djE.”
Pordon – asina fásil e ta bèrdat?
Si, asina fásil e ta! Bo no por gana pordon di Dios. Bo no por paga pa bo pordon di Dios. Solamente bo por risibí’é, pa medio di fe, dor di grasia i mizerikórdia di Dios. Si bo ke aseptá Hesu-Kristu komo bo Salbador i risibí pordon di Dios, ataki un orashon ku bo por resa. Bisando e orashon aki or kualke otro orashon lo no salbabu. Solamente konfiándo ku Hesu-Kristu ta trese pordon di piká. E orashon aki ta simplemente un manera pa bo ekspresa na Dios bo fe den djE i yam’É danki paso El a perkurá pa bo pordon. “Señor, mi sa ku mi a peka kontra bo i ku mi ta meresé kastigu. Pero Hesu-Kristu a tuma e kastigu ku mi ta meresé pa asina pa medio di fe den djE mi por wordu pordoná. I ta pone mi konfiansa den Bo pa salbashon. Danki pa Bo maravioso grasia i pordon! Amèn!”
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Bo tin pordon? Kon mi por risibí pordon di Dios?


text:
Durante e reces di Parlamento, a realisa diferente trabou pa mehora infrastructura di e edificio, a cambia tapijt y a traha rib’e sistema di airco. Presidente di Parlamento, drs. Mervin Wyatt-Ras ta contento cu e trabounan y awor ta cla pa apertura di Aña Parlamentario nobo, unda cu Gobernador lo duna su discurso encuanto maneho pa futuro.
E aña aki lo ta un tiki diferente, ya cu a manda militarnan St. Maarten pa duna asistencia.
Manera custumber. Na e Aña Parlamentario lo tin presencia di dignatario y invitadonan, incluso Ministernan tambe lo ta presente den e sala di Parlamento.
E aña no lo tin desfile di e militarnan dor cu nan lo ta cumpliendo cu e deber y convivencia cu e pueblo di St. Maarten, unda ta yuda nan den e situacion cu nan ta aden actualmente despues di horcan Irma. Presidente di Parlamentario a manda palabranan di forsa na e pueblo di St. Maarten. Aunke cu e militarnan no lo ta presente, e procedura normal lo continua.
“Esaki ta den nos constitucion cu rib’e di dos diamars di luna di september, nos ta habri Aña Parlamentario”, segun Wyatt-Ras.
Diamars mainta, e caminda lo ta cera pa por ricibi Gobernador. Ta pidi automobilistanan pa tene cuenta cu e cambio aki den trafico den centro di Oranjestad.


text:
Scolnan a participa bon na Festival di buki
Apertura di e festival di buki pa mucha tabata den man di Colegio Sagrado Curason y muchanan di Colegio Laura Wernet-Paskel na Sta Cruz a percura pa un bunita clausura di e festival. Cu ayudo di e scolnan basico Colegio Sagrado Curason y Colegio Laura Wernet-Paskel, Festival di Buki pa Mucha 2014, a resulta un bunita evento pa e publico presente.
E alumnonan y e maestronan di Colegio Sagrado Curason a presenta un bunita show dilanti di Biblioteca Nacional Aruba na e apertura di e Festival di Buki pa Mucha, diabierna 31 di october 2014. Pabien na tur e alumnonan cu a duna nan aporte den e apertura aki.
Alabes Biblioteca Nacional Aruba kier a duna un danki tambe na e alumnonan y e maestronan di Colegio Laura Wernet-Paskel cu a logra organisa un clausura hopi bunita pa e Festival di Buki pa Mucha, diabierna 7 di november, na nan propio scol.
Cu canto y baile di e propio alumnonan, e dos scolnan aki, nan a sa di deleita tur esnan presente.
Tambe tabata presente den e clausura di FBM e 13 autornan, ilustrado y contado di cuenta di Festival di buki pa mucha 2014 cu a haya e oportunidad tambe di tuma despedida, di e muchanan cu nan a topa den e siman aki.
Biblioteca Nacional Aruba kier a duna e dos scolnan aki un danki di curason pa nan bunita trabao.


text:
Delegacion di Atletismo ta cla pa representa Aruba den e 46 edicion di e CARIFTA GAMES na Corsow
Oranjestad, Aruba 11 di april 2017. E di 46 edicion di e Carifta Games den e deporte di atletismo ta cla pa inicia na nos hermana isla di Corsow, unda un grupo grandi di atletanan den Caribe ta ser spera na nos isla ruman. Mester bisa cu e federacion di atletismo Arubano, AAFtambe a prepara fuerte pa loke ta e competencia aki. Un delegacion consisti di 12 atleta lo competi den e diferente disciplinanan di e deporte madre di Olimpismo manera 100m sprint, 200m sprint, 400m, 1500m, 5000m, discus, log jump, triple jump, shotput y Octathlon. E competencia lo tuma lugar den e compleho di Brievengat.
E atletanan cu lo competi pa Aruba ta Jurgen Geerman U20 den e 1500m 5000m Q, Tariq Polonius U18 den e 200m Q, Aureen Lampe Discus Q,Joshwa Jansen 1500m Q, Brishen Risco Gomez 100mQ. Ta bon pa menciona cu cada un di e atletanan aki a clasifica den nan disciplina. Tambe nos tin Toni Lisa Brown cu lo competi den Long Jump, Judeska Sheppard lo competi den e Triple Jump, Aimar Erasmus lo competi den e 100m, e atletanan Daymiron Cornes y Davenka Duncan lo competi den e 400m. Wuill Vrolijk lo competi den e Octathlon y por ultimo Shawney Coenraad lo midi forza den e disciplina di Shotput. Aruba lo bay tin un Relay Team Boys U18 consisti di Tariq, Dyamiron, Aimar y Risco. Como e team manager lo biaha Iris Maduro mientras e Hefe di Delegacion lo ta Nandita Misier. E presidente di AFF, sra. Evelyn Farrell lo bay atende e Congreso na Corsow.
Un danki sigur na Lotto, e Loteria di Aruba pa medio di Comision di Subsidio cu a subsidia parti di e biahe di e delagacion di atletismo pa e Weganan di Carifta na Corsow.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio


text:
BENNY NISBET (PPA):
‘CU AVP PADILANTI TA E MITO/MENTIRA…. PATRAS E REALIDAD ??’
Partido AVP a jama nan programa PADILANTI…y ta pretende di hiba nos pueblo den su totalidad PADILANTI…hasciendo mofa di un expression di mi persona den nomber di PPA unda nos a declara cu nos ‘PPA ta bin di patras…We come from behind’!!
PPA ta di opinion pa pueblo henter pa sigur esnan cu ta sostene AVP pa analisa un rato profundamente di ki direccion realmente AVP a hiba nos pais ultimo anjanan.
Fondo di SVB pensioen di viejez……e ciudadano tabatatin derecho di bai cu pensioen cu 60 anja AVP a hibele pa 65 anja cual ta un ATRASO di 5 anja extra cu lo mester traha ainda !!
Fondo di Ambtenaar …..e ambtenaar por a bai cu pensioen cu 30 anja di servicio y 55 ana di edad …AVP a hibele pa 35 anja di servicio y 60 anja di edad cual ta nifica un ATRAS den derecho di 5 anja extra cu lo mester traha ainda esaki a hiba e ambtenaar PATRAS !
E maneho aki ta pone cu nos hobbenan esta nos millennials lo mester warda 5 anja extra prome cu tin cierto vacatura di nos grandinan pa nan por hanja of progresa….cu otro palabra aki nos millinnials a worde hiba 5 anja PATRAS !!
Un famia cu tabata biba di un entrada minimal awendia tin un lista largo di medida impopular cu e famia lo mester paga consecuentemente esaki ta crea menos entrada…menos ‘spending power’ pa e famia humilde aki por gast…..consecuentemente esaki ta nifica un ATRASO formal pa e famia ….AVP a hiba e famia PATRAS !!
E acuerdo cu AVP a firma cu CITGO a pone e trahador di exterior dilanti e trahador local ..!! Aki AVP a hiba e trahador arubiano PATRAS !!
E acuerdo cu e compania cu lo construi e caretera Watty Vos boulevard cu AVP a permiti pa hasta trece nan equipo/truck cu lo causa cu e arubiano humilde cu tin su truck lo mester para un banda y wak e trahador/chauffeur di exterior traha riba nos baranca…..cu esaki AVP a hiba e trahador y comerciante chikito PATRAS !!
Durante construccion di ‘green corridor’ cuanto trahado arubiano ta na cas SIN trabao mientras cientos di trahador di exterior a construi ‘green coridor’ …..aki AVP a hiba e trahador arubiano patras.el a bira un estranjero riba su propio pais durante di gobernacion di AVP/POR !!
Esey ta e realidad amargo di gobernacion di AVP ….Cu AVP PATRAS Aruba a bai …..esey ta e realidad….ta pesey PADILANTI cu AVP ta un chiste amargo ……mientras PATRAS cu AVP ta e realidad amargo cu pueblo a guli.
AVP tin su video di su hendenan corriendo supuestamente PADILANTI….manera den epoca di Hitler nan tabata indoctrina e pueblo Aleman. PPA ta hasi un apelacion serio riba nos pueblo di Aruba pa NO permiti videonan estilo epoca di Hitler pa tapa e realidad amargo di e epoca di AVP unda pueblo di Aruba a worde hiba PATRAS…..!!
PPA lo hiba pais Aruba pa e Proximo Nivel …na unda e arubiano su derecho su digniad riba nos pais lo bolbe worde respeta……Nos ta bin di patras pa defende e derecho di e arubiano riba su propio pais !!
Aruba 16 di augustus 2017 Secretario General di PPA
BENNY NISBET
‘CU AVP PADILANTI TA E MITO/MENTIRA…. PATRAS E REALIDAD ??’
BENNY NISBET (PPA):


text:
WILLEMSTAD - Despues di un kumbre eksitoso ku piskadónan dia 3 di novèmber último, awe djamars 12 di desèmber na “House of Change” a toka turno na e sektor di Agrikultura i Krioyo di Bestia.
Minister di Salú, Medio Ambiente i Naturalesa, sra. Suzy Camelia-Römer, a presentá su vishon riba desaroyo sostenibel i duradero pa e sektor di agrikultura i krio di bestia. Esnan presente por a duna nan komentario pa asina por yega nan un maneho kargá pa tur esnan envolví. Agrikultornan i kriadónan di bestia a asistí den gran kantidat na e kumbre. Tur presente a keda satisfecho ku e resultadonan.
E vishon ta dirigí riba un komunidat di "wellness" ku tin atenshon pa siña hende kome salú. P’esei atenshon ta pa stimulá mas produkshon lokal i trese un kambio positivo na sistema di kome. Produkshon lokual ta kontribuí na redusí pobresa. Na mes momentu ta traha pa drecha e sanidat vegetal i eliminá pestisida i fertilisante dañino pa nos kuminda por ta sigur. Tambe lo promové biodiversidat.
Pa por logra tur esaki lo empoderá e servisionan dentro di e ministerio di Salú, Medio Ambiente i Naturalesa. Investigashon huntu ku diferente universidat, entre otro di Korsou, Colombia i Wageningen i tambe e netwerk universidat di Blue Economy mester kontribuí na un maneho basa riba datos. Huntu ku ministerionan di SOAW, VVRP, MEO i Enseñansa lo pone atenshon riba kreashon di kupo di trabou, infrastruktura di awa, uso di tereno, stimulashon ekonomiko i edukashon i formashon.
E tópikonan ku a keda trata ta
1. situashon aktual di agrikultura i krio di bestia na Kòrsou;
2. prinsipionan di desaroyo duradero i sostenibel;
3. Vishon, metanan stratégiko i partnernan den e sektor. Minister a mustra riba e problemanan serio di salú den nos komunidat manera e hecho ku 65 % di nos pueblo ku tin sobrepeso i 30% hasta obesitas, i ku mas o menos 30 % ta sufri di malesanan króniko manera malesa di suku, chlorestorol haltu, preshon i kurason. Nos mester kome kuminda bon i salú ya ku kuminda sano i salú ta yuda prevení e malesanan aki.
Minister a trese dilanti ku e aporte ku agrikultura, krio di bestia i peska ta duna na nos produkto nashonal brutu ta apénas 1 %. Por ehèmpel na 2016 a importá produktonan agrario i karni na un balor di Naf. 160 mion. Ke men, tin lugar pa hopi kresementu di e sektor aki, lokual na mes momentu lo soru pa kuminda saludabel i ku ta kumplí ku normanan di kalidat.
E Maneho Duradero lo ta dirigí entre otro riba efisiensia i uso efikas di awa, tereno, i stimulashon di e sektor.
E kumbre tabata bon bishitá i presentenan a trese dilanti lokual nan ta kere ta e kosnan ku mester sosodé. Un di e remarkenan ku mas a bin dilanti relashoná ku krio di bestia ta e ladronisia espantoso den en sektor. Sra. Camelia Römer a primintí ku e lo deliberá ku minister di Hustisia pa por atendé e problema aki.
Kriadornan di bestia i tambe e agrikultornan a duna presentashonnan sumamente relevante pa e maneho dirigí riba desaroyo di krio di bestia i agrikultura. E puntonan ku a bin dilanti lo keda inkorporá den e maneho. Minister lo reuní ku e gruponan mas a fondo pa kaba di deliñá e maneho pa por presentá e dokumento final na e gremio prinsipio di otro aña. Huntu ta desaroyá i ehekutá e maneho! Partisipantenan a bai kas hopi satisfecho di e resultado.
Sra. Suzy Camelia Römer ta sumamente kontentu ku e manera ku e kumbre a bai i ta gradisí tur ku a duna nan aporte pa e mèrdia aki i e ta sigui konta ku tur ku ta traha na adelanto di Kòrsou.


text:
Peru -- Un tribunal peruano a condena un ex-sacerdote catolico na dies aña di prison, pa a realisa “mishimento indebi” na un mucha muher di dies aña, cu tabata bishita su parokia abitualmente, pero no lo cumpli cu e condena si esaki no keda rectifica den segundo instancia, a informa
Day: October 13, 2017
Maestro, un profesion cu un rol importante den desaroyo di mucha
Encuentro di informacion pa Hóreca
KRALENDIJK - Diahuebs ultimo, Inspeccion di Trabao a tene un anochi di informacion pa companianan di Hóreca. Intencion di e anochi tabata pa informá dunadornan di trabou y empleadonan tocante e proyecto di inspeccion ‘Horeca’. Banda di un introduccion di parti di Inspeccion di Trabao, expertonan a duna un contribucion encuanto
Pabien n’e Ganador y Nominadonan di e di Tres Kwartal na La Cabana Beach Resort & Casino
Minister mr. drs. Arthur Dowers a reuni cu Comandante nobo di Guardacosta di Corsou
WILLEMSTAD - Diaranzon merdia, Minister di Husticia di Aruba, mr. drs. Arthur Dowers, a realiza un bishita di trabou na Guardacosta, situa n’e base di marina militar Parera na Corsou. Durante e bishita aki, Minister Dowers a dialoga cu e Director nobo di Guardacosta, Commandant der Zeemacht di Caribe, Peter Jan
Filomena College Mavo cu projecto digital
Stimulando educacion digital, recientemente alumnonan di Ciclo Basico 1 di Filomena College Mavo a ricibi e oportunidad di por yega na nan mesun laptop na un bon prijs. E proyecto aki ta bou guia di maestra Raquel Leocadia y lo uz’e p’e materianan Wiskunde, Spaans, Informatiekunde y Papiamento. Filomena College ta gradici
Filomena College Mavo cu projecto digital
Stimulando educacion digital, recientemente alumnonan di Ciclo Basico 1 di Filomena College Mavo a ricibi e oportunidad di por yega na nan mesun laptop na un bon prijs. E proyecto aki ta bou guia di maestra Raquel Leocadia y lo uz’e p’e materianan Wiskunde, Spaans, Informatiekunde y Papiamento. Filomena College ta gradici
Luitenant-Kolonel di Kmar a ricibi Minister Arthur Dowers na su oficina
WILLEMSTAD - Diahuebs mainta, e Brigadecommandant di Koninklijke Marechaussee (Kmar), luitenant-kolonel J. Vroegh, a ricibi Minister di Husticia mr. drs. Arthur Dowers, den su oficina principal. E bishita di trabou aki ta den cuadro di intercambio di informacion y p’e Minister pone su mes na altura di e ultimo desaroyonan riba


text:
Aruba, Corsou, St. Maarten y Hulanda keto bay ta ser menciona como paisnan cu ainda ta laba placa di droga. Departamento di Estado Mericano siman pasa a publica su raport: Major Money Laundering Countries.
No ta prome biaha cu e paisnan aki ta menciona, pasobra den pasado a menciona e paisnan aki caba.
Labamento di placa ta keda un menasa serio, cu ta ser domina dor di organisacionnan criminal internacional cu ta busca tur sistema pa haci nan placa limpi.
Maske nomber di Aruba ta menciona, State Department ta reconoce cu Aruba ta colabora grandemente den combatimento di trafico di droga. Hecho ta cu labamento di placa ta relata na ganashi haci cu benta di droga, y e forma di money laundering aki ta tuma lugar via compra di di propiedad manera casnan luhoso, auto, prenda etc.
Corsou ta ser considera di ta den un situacion mas serio cu Aruba, ya cu Corsou ta ser considera e puerto di transito di droga. Departamento di Estado no por keda sin menciona dos nomber di sospechosonan fuerte, cu ta Gerrit Schotte y Abraham dos Santos.


text:
Siman pasa e ley di iniciativa cu e cambionan di e kiesverordening a wordo entrega na Presidente di Parlamento drs. Mervin Wyatt Ras.
Mirando cu tin urgencia pa trata e ley aki prome cu eleccion 22 september 2017 nos ta spera cu e ley aki por encamina e proceso mas liher posibel.
Manera cu e ley aki a drenta Parlamento e proceso aki a cuminsa y e ley a yega Conseho Consultativo (Raad van Advies) pa nan por duna nan conseho riba esaki, segun Dangui Oduber.
Di e momento cu e conseho aki yega bek Parlamento nos lo traha riba esaki p’e ley ta cla pa wordo trata den sala di Parlamento.
“Nos ta spera cu Presidente di Parlanento cumpli cu deseo di pueblo y yama e reunion aki p’asina nos por yega na un votacion.
E ley di iniciativa aki ta uno cu ningun politico a mishi cune y entregu’e p’asina e encamina e proceso pa wordo trata.
Cu e cambionan cu a wordo proponi e siguente eleccion pueblo por scoge su representante di Parlamento por medio di cantidad di voto.
E secuencia di number ta wordo elimina y esnan cu mas voto t’esnan cu lo representa pueblo den Parlamento.
Como representante di pueblo bo mester por carga sosten den pueblo pa por represente y no manera t’e caso aworaki caminda tin miembronan di Parlamento cu 47 voto ta den sala ‘’represantando’’ pueblo.
E ley aki si tur cos ta bon mester por carga aprobacion unanime di sala. Esnan cu NO ta sostene e ley aki sea tin profesion robez of kier haya un ‘’lift’’ pa drenta di Parlamento.
Cu e ley aki esnan cu traha duro, busca e voto ta wordo recompense y ta drenta Parlamento automaticamente.
Nos ta spera cu Raad van Advies por entrega e ley aki mas pronto posibel bek na Parlamento mirando cu e no ta algo complica y no ta necesario pa tuma hopi tempo riba dje.
E intencion ta p’e ley aki wordo trata no mas tarda aki 6 siman”, segun Dangui Oduber.